Streda, 28. september 2022
Slnečno 10,9 °C
Mimoriadne správy
- Rusko podľa Britov buduje podstatnejšiu obranu, ako predtým. Vidia za tým jeden dôvod
- Rusko referendami na Ukrajine porušuje suverenitu krajiny a ľudské práva, tvrdí Borrell
- Kanada uvalí ďalšie sankcie na Rusov, ktorí pomáhali pri pseudoreferendách na Ukrajine
- Rakúsko bude nasledovať kroky Česka a zavedie kontroly na hraniciach so Slovenskom
- Stoltenberg: Ruské pseudoreferendá na Ukrajine sú neskrývaným porušovaním medzinárodného práva
Djokovič na Roland Garros prehral súboj legiend, Nadal hovoril o magickej noci (video)
Webnoviny 1. jún 2022 65
1.6.2022 (Webnoviny.sk) - V utorňajšom štvrťfinálovom súboji gigantov na druhom grandslamovom podujatí tenisovej sezóny Roland Garros triumfoval Španiel Rafael Nadal nad srbskou svetovou jednotkou Novakom Djokovičom v štyroch setoch 6:2, 4:6, 6:2, 7:6 (4). Duel dvoch hrajúcich legiend, ktorí majú dohromady 41 grandslamových trofejí, sa skončil až po 1:00 h SELČ v noci.
Krásny narodeninový darček
"Bola to pre mňa jedna z tých magických nocí," povedal Nadal, ktorý v piatok oslávi 36. narodeniny. V semifinále sa stretne s tretím nasadeným - Nemcom Alexandrom Zverevom, štvrťfinálovým premožiteľom mladého Španiela Carlosa Alcaraza.
Nadal pred niekoľkými dňami vyhlásil, že sa snaží užiť si každý zápas na parížskej antuke, pretože môže byť jeho posledný na podujatí, ktoré v minulosti ovládol už 13-krát.
Keď sa počas pozápasového rozhovoru objavila téma Nadalovej budúcnosti, rodák z Malorky odpovedal: "Mimochodom, vidíme sa o dva dni. To je jediná vec, ktorú môžem povedať."
Nadal je jednoducho lepší
Nadal a Djokovič proti sebe absolvovali už 59. vzájomný zápas. Celková bilancia hovorí naďalej tesne v prospech Srba (30:29). Na antuke však Nadal vedie nad Djokovičom 20:8 a na všetkých grandslamových turnajoch 11:7.
"Dnes som prehral s lepším hráčom. Mal som síce svoje príležitosti, ale nevyužil som ich. To je všetko," poznamenal Djokovič, ktorý tak v Paríži nevyrovná Nadalov rekord v počte 21 grandslamových prvenstiev. Naopak, jeho utorňajšieho súpera delia od navýšenia tohto maxima už len dva zápasy.
Viac k témam: grandslamový turnaj, Trofej
Zdroj: Webnoviny.sk - Djokovič na Roland Garros prehral súboj legiend, Nadal hovoril o magickej noci (video) © SITA Všetky práva vyhradené.
Populárne články
Ak Rusko použije na Ukrajine jadrové zbrane, odpoveď USA bude rozhodná a s katastrofálnymi následkami Nedeľa, 18:50
Srbsko podpísalo dohodu s Ruskom, obe krajiny budú spolu konzultovať otázky zahraničnej politiky Nedeľa, 13:13
Copyright © SITA Slovenská tlačová agentúra a.s. Všetky práva vyhradené. SITA Slovenská tlačová agentúra a. s. si vyhradzuje právo udeľovať súhlas na rozmnožovanie, šírenie a na verejný prenos tohto článku a jeho častí.